Albert Edelfelt

Albert Edelfelt (født 21. juli 1854 på Kiala gård utenfor Borgå i storhertugdømmet Finland ikeiserdømmet Russland, død 18. august 1905 på sin sommervilla i Haiko i Borgå,) var en finlandssvensk maler og tegner. Han illustrerte blant annet Johan Ludvig Runebergs dikt.

Liv og virke
Bakgrunn
Albert Edelfelt var sønn av arkitekt Carl Albert Edelfelt og hans hustru Alexandra Brandt, kjøpmannsdatter fra Borgå. Albert var bror til forfatterinnen Berta Edelfelt.

Som 19-åring reiste Albert i 1873 til Antwerpen for å studere historiemaling. Han fortsatte deretter studiene i Paris, der han ble antatt ved École des Beaux-Arts for å studere under ledelse av Jean-Léon Gérôme. Der ble han venner med Jules Bastien-Lepage, Pascal Dagnan Bouveret og Gustave Courtois.

Karriere
I Paris malte han i 1877 et av sine mest kjente bilder, av Drottning Blanka, som en illustrasjon til Zacharias Topelius' fortelling om dronningen og prins Håkon. Edelfelt gjorde det bra i Parissalongen, og fikk i 1880 medalje for maleriet Et barns likfärd (1879). Med det maleriet gikk han over til friluftsmaleriet,  som hans venn Bastien-Lepage hadde oppmuntret ham til i lengre tid. Til friluftsmaleriets tematikk hørte folkelivsskildringen som Edelfelt målte ved sin sommervilla og sitt ateljé i Haiko. 

I 1881 ble Edelfelt innvalgt i det russiske kunstakademi. Edelfelt malte også portrett, som Läsande parisiska (1880) og portrettet av operasangerinnen Aino Ackté (1901). For portrettet av Louis Pasteur (1885) ble han belønnet med den franske Æreslegionens kors. 

Edelfelt giftet seg i 1888 med friherrinnen Ellan de la Chapelle. Samme år ble parets eneste barn, sønnen Erik, født. Familien flyttet fra Paris til Helsingfors i 1891.

Finland var et storhertugdømme innen keiserriket Russland fra 1808 til 1917. I denne tiden var det god grobunn for patriotiske verk, som Björneborgarnas marsch (1892) og illustrasjonene til Fänrik Ståls sägner.  I 1895 ble Edelfelt valg til ordfører i den finske kunstnerforeningen og i 1896 malte han tsar Nikolaj IIs portrett. Hans siste arbeide ble Invigningen av Åbo Akademi 1640 for Helsingfors universitet.

Edelfelt døde abrupt av hjertesvikt i 1905 i en alder av 51 år. Ved hans begravelse deltok et stort antall kjente finlendere. Hans sønn Erik døde ikke lenge deretter i 1910. 

 Galleri 

 Historisk 

 Landskap 

 Skildringer av folkelivet 

 "Solskinnsstykker" 

 Byliv 

 Portrett 

 Referanser 

 Eksterne lenker 


Kategori:Finlandssvensker
Kategori:Æreslegionen
Kategori:Personer fra Borgå
Kategori:Fødsler i 1854
Kategori:Dødsfall i 1905
Kategori:Finske billedkunstnere